บทความนี้เกี่ยวกับชุดวีดีโอเกม ระวังสับสนกับ อันตรายทางชีวภาพ (Biological hazard) สำหรับชุดซีรีส์ภาพยนตร์ ดูที่ เรซิเดนต์อีวิล (ภาพยนตร์ชุด)

***เรสซิเดนต์อีวิล*** หรือ ***ไบโอฮาซาร์ด*** (อังกฤษ: Resident Evil; ญี่ปุ่น: バイオハザード; โรมาจิ: *Baiohazādo*) เป็นแฟรนไชส์สื่อของบริษัทวิดีโอเกมสัญชาติญี่ปุ่นของแคปคอม สร้างโดย ชินจิ มิกามิเป็นชุดวิดีโอเกมเอาชีวิตรอดสยองขวัญ (survival horror) โดยเริ่มต้นจาก *เรซิเดนต์อีวิล* ใน พ.ศ. 2539 นับตั้งแต่นั้น ชุดเกมได้ขยายสาขาออกไปรวมถึงเกมแอ็กชันด้วย และขายได้ 125 ล้านหน่วย เมื่อวันที่ 30 มิถุนายน พ.ศ. 2565

แฟรนไชส์ดังกล่าวได้ขยายไปถึงหนังสือการ์ตูนช่อง นิยายและการดัดแปลงเป็นนิยาย ละครเสียง ชุดภาพยนตร์ไลฟ์แอ็กชันและแอนิเมชัน ตลอดจนสินค้าอื่น ๆ ที่เกี่ยวข้อง

ข้อมูลทั่วไป
------------

**เส้นเวลาตามปีที่ออกจำหน่าย**  
  
| 1996 — |  | — *เรซิเดนต์อีวิล* |
| 1997 |  | — |
| 1998 — |  | — *เรซิเดนต์อีวิล 2* |
| 1999 — |  | — *เรซิเดนต์อีวิล 3: เนเมซิส* |
| 2000 — |  | — *เรซิเดนต์อีวิล เซอร์ไวเวอร์*— *เรซิเดนต์อีวิล โค้ด: เวโรนิกา* |
| 2001 — |  | — *เรซิเดนต์อีวิล ไกเดน*— *เรซิเดนต์อีวิล เซอร์ไวเวอร์ 2 โค้ด: เวโรนิกา* |
| 2002 — |  | — *เรซิเดนต์อีวิล รีเมค*— *เรซิเดนต์อีวิล ซีโร่* |
| 2003 — |  | — *เรซิเดนต์อีวิล: เดดเอม*— *เรซิเดนต์อีวิล เอาท์เบรก* |
| 2004 — |  | — *เรซิเดนต์อีวิล เอาท์เบรก ไฟล์ #2* |
| 2005 — |  | — *เรซิเดนต์อีวิล 4* |
| 2006 — |  | — *เรสซิเดนต์ อีวิล: เดดลี่ ไซเลนซ์* |
| 2007 — |  | — *เรสซิเดนต์ อีวิล: ดิอัมเบรลล่าโครนิเคิลส์* |
| 2008 — |  |
| 2009 — |  | — *เรซิเดนต์อีวิล 5* — *เรซิเดนต์อีวิล: เดอะดาร์กไซด์ โครนิเคิลส์* |
| 2010 — |  |  |
| 2011 — |  | — *เรซิเดนต์อีวิล: เดอะเมอร์ซีนารีส์ 3D* |
| 2012 — |  | — *เรซิเดนต์อีวิล: รีเลชั่นส์*— *เรซิเดนต์อีวิล: โอเปอเรชั่นแรคคูนซิตตี้*—*เรซิเดนต์อีวิล 6*  |
| 2013 — |  |
| 2014 — |  |  |
| 2015 — |  | — *เรซิเดนต์อีวิล: รีเลชั่นส์ 2* |
| 2016 — |  | — *เรซิเดนต์อีวิล: อัมเบรลล่าคอร์ปส์* |
| 2017 |  | —*เรซิเดนต์อีวิล 7* |
| 2018 — |  |
| 2019 — |  | —*เรซิเดนต์อีวิล 2 (รีเมค)* |
| 2020 — |  | —*เรซิเดนต์อีวิล 3 (รีเมค)* |
| 2021 — |  | —*เรซิเดนต์อีวิล: วิลเลจ* |
| 2023 — |  | —*เรซิเดนต์อีวิล 4 (รีเมค)* |  |
| 2024 |  | — |

วิดิโอเกมชุด *เรซิเดนต์อีวิล* เป็นเกมแนว *ผจญภัย-สยองขวัญ* ผลิตโดยบริษัท *แคปคอม* ซึ่งเป็นบริษัทผลิตเกมที่มีชื่อเสียงแห่งหนึ่งของญี่ปุ่น โดยโปรดิวเซอร์ของเกมคือ *ชินจิ มิคามิ* ได้รับแรงบันดาลใจมาจากเกมสยองขวัญในอดีตที่ชื่อ สวีทโฮม (ผลิตโดย *แคปคอม* เช่นเดียวกัน ลงบนเครื่อง แฟมิคอมในปี ค.ศ. 1989) บวกกับอิทธิพลของซอมบี้จากภาพยนตร์ชุดของ จอร์จ เอ โรเมโร จนกลายมาเป็นเกม*เรซิเดนต์อีวิล* และประสบความสำเร็จอย่างใหญ่หลวงจนมีการสร้างภาคต่อออกมาอีกมากมาย

ตัวเกม*เรซิเดนต์อีวิล* เกือบทุกภาคมักจะใช้มุมมองบุคคลที่สามนำเสนอผ่านมุมกล้องต่างๆที่มีอยู่ตลอดทั้งเกม ด้วยการบังคับแบบรถถังคือกดเดินหน้า-ถอยหลัง และหมุนซ้าย-ขวาเพื่อเปลี่ยนทิศทาง ภาพรวมการเล่นเกมนี้จะจับเอาตัวละครของผู้เล่นมาผจญภัยในสถานที่ปิดล้อมเช่นคฤหาสน์ สถานีตำรวจ ซึ่งผู้เล่นจะต้องหาทางเอาตัวรอดไปจากสถานที่นั้นให้ได้โดยการแก้ปริศนาต่างๆ รวมถึงการต่อสู้กับสัตว์ประหลาดที่มีอยู่ทั่วไปในเกม แนวการเล่นหลักๆของเกมซึ่งมีส่วนคล้ายกันทุกภาคก็คือ ผู้เล่นจะต้องทำการหา 'กุญแจ' มาเปิดล็อกห้องต่างๆในสถานที่นั้นๆ เพื่อตามหาไอเทมต่างๆ มาใช้ไขปริศนา เช่นการกดสวิตซ์ตามลำดับ การนำเหรียญตราไปใส่ในช่องที่ถูกต้อง ตัวเกมเพิ่มความน่าติดตามเข้าไปโดยให้ผู้เล่นได้ออกจากสถานที่ที่อยู่ในตอนแรกไปชั่วขณะหนึ่ง เพื่อไปสู่สถานที่ที่สอง และทำการหา 'กุญแจ' มาเปิดห้องในสถานที่แรกที่ยังไม่ได้สำรวจอีกครั้ง ก่อนจะพบไอเทมสำคัญที่จะเป็นกุญแจนำผู้เล่นไปยังสถานที่แห่งที่สามและสี่ และต่อๆไปจนจบเกม 

บรรดาสัตว์ประหลาดในเกมก็เป็นอีกปัจจัยหนึ่งที่ทำให้ตัวเกมมีความน่าสนใจ ด้วยบรรยากาศของเกมเน้นไปที่ความลึกลับสยองขวัญ บรรดาศัตรูในเกมจึงหนีไม่พ้นเหล่าผีดิบต่างๆ ซึ่งเป็นจุดเด่นอีกอย่างหนึ่งของวิดีโอเกมชุดนี้นั่นก็คือซอมบี้ ซอมบี้เป็นสัตว์ประหลาดที่เชื่องช้า แต่มีรูปลักษณ์และการเคลื่อนไหวที่ชวนให้ขนลุก อีกทั้งจุดที่พวกมันอยู่ในเกมก็มักจะเป็นจุดอับที่สร้างความตกใจให้กับผู้เล่น เมื่อผู้เล่นชินกับบรรดาซอมบี้ที่มีอยู่เกลื่อนกลาดในเกมช่วงแรกแล้ว ตัวเกมก็จะทำการเพิ่มสัตว์ประหลาดที่มีความน่ากลัวกว่าเดิมเข้าไปในช่วงกลางและช่วงท้ายของเกม เพื่อให้เกมมีความท้าทายมากขึ้น โดยผู้เล่นก็จะได้รับอาวุธที่มีประสิทธิภาพมากขึ้นเป็นลำดับเพื่อใช้ต่อกรกับสัตว์ประหลาดเหล่านี้

ในญี่ปุ่นตัวเกมใช้ชื่อว่า *ไบโอฮาซาร์ด* ซึ่งถูกเปลี่ยนเป็น *เรซิเดนต์อีวิล* เมื่อออกวางจำหน่ายในฝั่งยุโรปและอเมริกา ด้วยเหตุผลทางการค้า ที่ได้รับการเปิดเผยโดยคริส เครเมอร์ หัวหน้าฝ่ายสื่อสารของแคปคอม ว่า ในอเมริกามีชื่อวงดนตรี *ไบโอฮาซาร์ด* ทำการจดทะเบียนเครื่องหมายการค้าไปแล้ว ทำให้ทางทีมงานต้องคิดหาชื่ออื่นมาลงแทน จึงเป็นที่มาของชื่อ *เรซิเดนต์อีวิล* โดยถูกคิดค้นโดยนักออกแบบใน แคปคอมดิจิตอลสตูดิโอส์ หรือ บริษัทกลุ่มแรกที่พัฒนาขึ้นมาในอเมริกาของ แคปคอม

ข้อมูลตัวละคร
-------------

บทความหลัก: รายชื่อตัวละครในเกมเรซิเดนต์อีวิล

สื่อที่เกี่ยวข้อง
-----------------

### ภาพยนตร์

บทความหลัก: เรซิเดนต์อีวิล (ภาพยนตร์ชุด)
มีภาพยนตร์ 7 เรื่องออกฉายภายใต้ชื่อ *ผีชีวะ* (Resident Evil) ซึ่งเนื้อเรื่องในภาพยนตร์ไม่เหมือนกับในเกม แต่รวมตัวละครในเกมไปด้วย ได้แก่ จิล วาเลนไทน์ แคลร์ เรดฟีลด์ เนเมซิส คริส เรดฟิลด์ คาร์ลอส โอลิเวราและอัลเบิร์ต เวสเกอร์ ภาพยนตร์ทั้ง 6 เรื่อง เขียนและกำกับโดย พอล ดับเบิลยู. เอส. แอนเดอร์สัน ตัวเอกหลักของชุดภาพยนตร์ คือ อลิซ ซึ่งเป็นตัวละครดั้งเดิมที่สร้างขึ้นเพื่อภาพยนตร์เหล่านี้ แม้จะได้รับการตอบรับในแง่ลบจากนักวิจารณ์ ชุดภาพยนตร์ไลฟ์แอ็กชันนี้ยังทำรายได้กว่า 1280 ล้านดอลล่าร์สหรัฐทั่วโลก จนถึงปัจจุบัน ภาพยนตร์ผีชีวะยังเป็นการดัดแปลงวิดีโอเกมเพียงเรื่องเดียวที่ทำรายได้เพิ่มขึ้นในแต่ละภาคที่ออกฉาย ชุดภาพยนตร์ดังกล่าวยังทำสถิติ "การดัดแปลงวิดีโอเกมเป็นภาพยนตร์ไลฟ์แอ็กชันมากที่สุด" ในบันทึกสถิติโลกกินเนสส์ 2012 ฉบับเกมเมอร์ ซึ่งยังได้อธิบายว่าเป็น "ชุดภาพยนตร์อิงวิดีโอเกมที่ประสบความสำเร็จที่สุด"

ปี ค.ศ. 2021 ภาพยนตร์ฉบับรีบู๊ตที่อ้างอิงเนื้อหาและตัวละครจากเกมต้นฉบับและรีเมคของภาค 1 และภาค 2 เขียนบทและกำกับโดย โยฮันเนส โรเบิร์ต

* *ผีชีวะ* (*Resident Evil*) ออกฉาย พ.ศ. 2545 กำกับโดย พอล ดับเบิลยู. เอส. แอนเดอร์สัน
* *ผีชีวะ 2 ผ่าวิกฤตไวรัสสยองโลก* (*Resident Evil: Apocalypse*) ออกฉาย พ.ศ. 2547 กำกับโดย อเล็กซานเดอร์ วิตต์
* *ผีชีวะ 3 สงครามสูญพันธุ์ไวรัส* (*Resident Evil: Extinction*) ออกฉาย พ.ศ. 2550 กำกับโดย รัสเซลล์ มัลคาไฮ
* *ผีชีวะ สงครามปลุกพันธุ์ไวรัสมฤตยู* (Resident Evil: Degeneration") ออกฉาย พ.ศ. 2551 สร้างโดย Capcom และ Sony Pictures Entertainment (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
* *ผีชีวะ 4 สงครามแตกพันธุ์ไวรัส* (*Resident Evil: Afterlife*) ออกฉาย พ.ศ. 2553 กำกับโดย พอล ดับเบิลยู. เอส. แอนเดอร์สัน
* *ผีชีวะ 5 สงครามไวรัสล้างนรก* (*Resident Evil: Retribution*) ออกฉาย พ.ศ. 2555 กำกับโดย พอล ดับเบิลยู. เอส. แอนเดอร์สัน
* *ผีชีวะ สงครามดับพันธุ์ไวรัส* (Resident Evil: Damnation") ออกฉาย พ.ศ. 2555 สร้างโดย Capcom และ Sony Pictures Entertainment (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
* *อวสานผีชีวะ* (*Resident Evil: The Final Chapter*) ออกฉาย พ.ศ. 2560 กำกับโดย พอล ดับเบิลยู. เอส. แอนเดอร์สัน
* *ผีชีวะ ล้างบางเชื้อคลั่ง* หรือชื่อในการจัดจำหน่าย ผีชีวะ สงครามแค้นแพร่พันธุ์ไวรัส (Resident Evil: Vendetta") ออกฉาย พ.ศ. 2560 สร้างโดย Capcom และ Marza Animation Planet (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
* ผีชีวะ มหันตภัยไวรัสมืด ( Resident Evil: Infinite Darkness ) ออกฉาย พ.ศ. 2564 ทาง netflix สร้างโดย TMS entertainment และ Quebico ภายใต้การดูแลของcapcom (เป็นหนังที่เป็นภาพกราฟิกทั้งเรื่อง คล้ายเกมResident Evil แต่เป็นภาพยนตร์)
* *ผีชีวะ: ปฐมบทแห่งเมืองผีดิบ* (Resident Evil: Welcome to Raccoon City) ออกฉาย พ.ศ. 2564 กำกับโดย โยฮันเนส โรเบิร์ต เป็นภาพยนตร์ฉบับรีบู๊ตที่เนื้อหาอิงจากเกมต้นฉบับและรีเมคของภาค 1 และภาค 2
* *ผีชีวะ เชื้อคลั่งเกาะหายนะ* (Resident Evil: Death Island) ออกฉาย พ.ศ. 2566 สร้างโดย Capcom Pictures และ Sony Pictures Entertainment เป็นภาคต่อโดยตรงของ ผีชีวะ ล้างบางเชื้อคลั่ง (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)

### ซีรีส์

บทความหลัก: Resident Evil: ผีชีวะ
ในปี 2019 เน็ตฟลิกซ์ ร่วมกับ คอนสแตนติน ฟิลม์ ผู้สร้างภาพยนตร์ทั้ง 7 ภาค ได้ประกาศสร้าง **Resident Evil: ผีชีวะ** ซีรีส์แปดตอนที่เดินเรื่องในจักรวาลของตัวเอง หลังจากพยายามสร้างมาตั้งแต่ปี 2014 แต่ก็ไม่มีผู้จัดจำหน่ายใดสนใจ จนได้เน็ตฟลิกซ์มาช่วย ไทม์ไลน์ของซีรีส์นั้นเกิดขึ้นหลังจากเกม Resident Evil 5 และ Resident Evil Village ใช้องค์ประกอบจากจักรวาลของแฟรนไชน์หลัก ผ่านตัวละครอัลเบิร์ต เวสเกอร์ นำแสดงโดย แลนซ์ เรดดิค (นักแสดงผิวดำคนแรก ที่แสดงตัวละครอัลเบิร์ต เวสเกอร์) ผู้ที่พาแฝดลูกสาวจากหลอดแก้วทั้งสองอย่าง เจด และ บิลลี่ มายังที่เมืองนิวแร็คคูนซิตี้ แอฟริกาใต้ ในปี 2022 เมืองอุตสาหกรรมที่ถูกสร้างขึ้นจากเมืองโรงงานที่ถูกทำลายไปในอดีต ก่อนที่จะเกิดหายนะบางอย่างที่ทำให้ 14 ปีต่อมา ปี 2036 โลกได้กลายเป็นแดนของสัตว์ประหลาด ในขณะที่อัมเบรล่ายังก่อกรรมทำเข็ญกับผู้รอดชีวิตที่เหลือรอดและทดลองเชื้อทีไวรัสอย่างไม่มีที่สิ้นสุด ซีรีส์มีกำหนดฉาย 14 กรกฎาคม พ.ศ. 2565 และไม่ได้รับการไปต่อในฤดูกาลที่ ๒ หลังไม่ประสบความสำเร็จในแง่คำวิจารณ์และยอดผู้ชม

### อ้างอิง

1. ↑  "Enter The Survival Horror... A *Resident Evil* Retrospective". *Game Informer* (174): 132–133. October 2007.
2. ↑  "Box Office History for Resident Evil Movies". *The Numbers*. สืบค้นเมื่อ October 25, 2010.
3. ↑  Boxofficemojo.com
4. ↑  Reeves, Ben (December 30, 2011). "Guinness World Records 2012 Gamer's Edition Preview". *Game Informer*. สืบค้นเมื่อ December 31, 2011.

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2009-03-18 ที่ เวย์แบ็กแมชชีน (ญี่ปุ่น)
* เว็บไซต์อย่างเป็นทางการ (อังกฤษ)

| * ด
* ค
* ก
*เรซิเดนต์อีวิล* |
| --- |
| แคปคอม |
| วิดีโอเกม | 

|  |  |
| --- | --- |
| ซีรีส์หลัก | 
* *เรซิเดนต์อีวิล*
	+ ภาครีเมค
* *2*
	+ ภาครีเมค
* *3: เนเมซิส*
	+ ภาครีเมค
* *โค้ด: เวโรนิกา*
* *ซีโร่*
* *4*
* *5*
* *6*
* *7: ไบโอฮาซาร์ด*
* *วิลเลจ*

 |
| เรเวเลชันส์ | 
* *เรเวเลชันส์*
* *เรเวเลชันส์ 2*

 |
| *เซอร์ไวเวอร์* | 
* *เซอร์ไวเวอร์*
* *เซอร์ไวเวอร์ 2 โค้ด: เวโรนิกา*
* *เดดเอม*

 |
| *เอาต์เบรก* | 
* *เอาต์เบรก*
* *เอาต์เบรก ไฟล์ #2*

 |
| *โครนิเคิลส์* | 
* *ดิอัมเบรลลาโครนิเคิลส์*
* *เดอะดาร์กไซด์โครนิเคิลส์*

 |
| *เมอร์ซีนารีส์* | 
* *เมอร์ซีนารีส์ Vs.*
* *เดอะเมอร์ซีนารีส์ 3D*

 |
| เกมอื่น ๆ | 
* *ไกเดน*
* *โอเปอเรชันแร็กคูนซิตี*
* *อัมเบรลลาคอร์*
* เกมบนโทรศัพท์มือถือ

 |

 |
| นวนิยาย | 
* *คาลิบันโคฟ*
* *อันเดอร์เวิลด์*

 |
| ภาพยนตร์ | 

|  |  |
| --- | --- |
| ภาพยนตร์คนแสดง | 
* *ผีชีวะ*
* *ผ่าวิกฤตไวรัสสยองโลก*
* *สงครามสูญพันธุ์ไวรัส*
* *สงครามแตกพันธุ์ไวรัส*
* *สงครามไวรัสล้างนรก*
* *อวสานผีชีวะ*
* *ปฐมบทแห่งเมืองผีดิบ*

 |
| ภาพยนตร์แอนิเมชัน | 
* *ไบโอฮาซาร์ด 4ดี-เอกเซกคิวเตอร์*
* *ดีเจเนอเรชัน*
* *แดมเนชัน*
* *ล้างบางเชื้อคลั่ง*
* *วิกฤตเกาะมรณะ*

 |

 |
| ดนตรี | 
* เพลงประกอบเกม
* เพลงประกอบภาพยนตร์

 |
| ตัวละคร | 

|  |  |
| --- | --- |
| หลัก | 
* คริส เรดฟิลด์
* จิล วาเลนไทน์
* รีเบ็กกา แชมเบอส์
* ลีออน เอส. เคนเนดี
* แคลร์ เรดฟิลด์
* อีธาน วินเทอร์

 |
| ภาพยนตร์ | 
* อลิซ

 |

 |
| บุคลากร | 
* ชินจิ มิคะมิ
* ฮิเดะกิ คะมิยะ
* ฮิโระยุกิ โคะบะยะชิ
* จุง ทะเกะอุชิ
* เคอิจิ อินะฟุเนะ

 |
| อื่น ๆ | 
* สวีทโฮม (วิดีโอเกม)
* มาร์เวล วีเอส แคปคอม
* แคปคอม ไฟฟ์
* โปรเจกต์ เอกซ์ โซน
* อาร์อี เอนจิน
* เรซิเดนต์อีวิล 4 เอชดี โปรเจกต์
* เท็ปเป็น
* เดด บาย เดย์ไลท์
* แรคคูนซิตี
* อัมเบรลลาคอร์ปอเรชัน
* T-Virus

 |
| 
* **หมวดหมู่ หมวดหมู่**

 |